kardosdrur/scandi-wiki huggingface dataset:
Bo Gunge

Bo Gunge (født 22. april 1964 i København) er dansk komponist.

Efter uddannelse som cand.mag. i musik og drama dimitteredes Bo Gunge i 1997 fra Det Jyske Musikkonservatorium med en diplomeksamen i komposition. 

Bo Gunge har modtaget flere danske og internationale priser for sine værker. I 2005 var han huskomponist for Sønderjyllands Symfoniorkester, og han har endvidere arbejdet sammen med DR Radiosymfoniorkestret, Den Jyske Opera og andre ledende danske ensembler. Også i udlandet har Gunges musik haft bevågenhed, senest med 2005-festivalen i Breganz, hvor hans ”(uden titel) – for 10 instrumenter” (2001) var kritikerfavorit blandt værker, der skulle repræsentere Danmark i et kulturfremstød for dansk musik.

Bo Gunge har komponeret inden for flere af den klassiske musiks traditionelle genrer, således operaen ”Orfeus elsker Eurydike” (2004), ”Requiem” (2004), ”Symfoni” (2006), ”Koncert for obo og orkester” (2002) samt kor- og kammermusik. Ofte anvendes ganske overraskende instrumentbesætninger i værkerne. Bo Gunges klangverden er påvirket af såvel den eksperimenterende moderne kunstmusik som den klassiske musiks insisteren på harmoni og melodi samt inspireret af rytmisk musik. 
	Karakteristisk for Gunge er hans afsøgen af den klasssiske musiks muligheder. Adskillige værker, f.eks. samarbejdet med jazzmusikeren Pierre Dørge om det dramatiske korværk ”Isbrand” (1992), skrevet til det århusianske kor Vocal Line, og ”Stjernekoncert” (2002), realiseret som multimedieforestilling på Steno Museets planetarium, er skabt i en udforskende dialog med andre genrer og kunstarter. 
	Tilsvarende spænder kompositionernes tematiske inspiration sig over så forskellige emner som astro-fysisk forskning, litteratur, dansk middelalder, myter og religion. Eksempler herpå er tonedigtet ”Kongen Falder” (2007) over en central episode i Johannes V. Jensens roman ”Kongens Fald” og de af oldtidsriter inspirerede ”Månebryllupssange” (1993).

Værker i udvalg 
 "Da Hansen lærte at fløjte" (1989/2004) – for symfoniorkester.
 "Månebryllupssange" (1993) – for mandskor, kvindekor, piccolo og trombone. 
 "Bevæggrunde" (1994) – for fløjte, klarinet, slagtøj, guitar, piano, violin og 'cello. 
 "Sonatine" (2000) – for piano solo. 
 "(uden titel) – for 10 instrumenter" (2001) – for altfløjte, engelsk horn, basklarinet, fagot, horn og strygekvintet. 
 "Alting har en tid" (2002) – for kor a cappella (SATB). 
 "Koncert for obo og orkester" (2002) – for solo obo og symfoniorkester. 
 "Orfeus elsker Eurydike" (2004) – for fire sangere (SATB), pigekor og ensemble: Fløjte, slagtøj, harpe og 'cello. Familieopera over Orfeus-myten.
 "3 sange" (2005) – for sangstemme og piano. 
 "Kongen falder" (2007) – for symfoniorkester.

Kilder/eksterne henvisninger 

 Komponistforeningen

Komponister fra Danmark
Personer fra København
Klassiske komponister fra det 20. århundrede
Klassiske komponister fra det 21. århundrede
Kaspar Dalgas

Kaspar Buhl Dalgas (født 11. maj 1976 i Vejle) er en tidligere dansk professionel fodboldspiller. Hans primære position var i angrebet.

Spillerkarriere 
Han tilbragte sine ungdomsår i Vejle Boldklub, før han debuterede for klubbens seniorhold i april 1995. Her var han i 1996/1997 sæsonen med til at vinde sølvmedaljer til klubben. 

Hans egentlige gennembrud kom dog først i sæsonen 2000/2001, hvor han blev topscorer for Vejle Boldklub, da klubben rykkede op i Superligaen. Flere af hans mål blev scoret på teknisk følte lob, så han i en periode blev hyldet som "lobkongen".

Vejle Boldklubs oprykning blev sikret i en dramatisk 4-2 udesejr over Esbjerg fB på sidste spilledag. Efter sejren var Dalgas ikke med i festlighederne. Han sad tilbage i spillerboksen, og man kunne ane en tåre i øjenkrogen. Dalgas havde på daværende tidspunkt underskrevet kontrakt med Odense Boldklub, og oprykningskampen i Esbjerg blev hans sidste for hjerteklubben  VB.

Skiftet til Odense Boldklub i 2001 viste sig at blive det store gennembrud for Dalgas. I sæsonen 2001/2002 blev han topscorer (delte titlen med Peter Madsen) i Superligaen med 22 mål i 31 kampe. Det skabte interesse hos de store  klubber, og i sæsonen 2001/2002 blev han købt af Brøndby IF, hvor han spillede alle ligakampe i den første sæson. 

Imidlertid blev han ramt af en skade i den efterfølgende sæson og spillede ingen kampe i perioden: april 2004 til november 2005. Han indstillede sin karriere i marts 2006, da en scanning af hans knæ ikke viste nogen helingsproces.

Dalgas nåede at spille en enkelt kamp for det danske U/21-landshold i september 1997 som  VB-spiller.

Dalgas påbegyndte efter fodboldkarrieren en uddannelse, men sprang fra senere og arbejder i dag som pædagogmedhjælper.

Fodnoter 

Fodboldspillere fra Danmark
Fodboldspillere fra Vejle Boldklub
Fodboldspillere fra Odense Boldklub
Personer fra Vejle
Pædagogmedhjælpere
Fiskebækbroen

Fiskebækbroen er to adskilte vejbroer, som fører Hillerødmotorvejen over Frederiksborgvej syd for Farum. Den lader desuden motorvejen passere Mølleåen i det smalle og sumpede område mellem Farum Sø og Furesø.

Fiskebækbroen blev bygget færdig i 1971 men den vestlige bro kollapsede 8. februar 1972, dagen inden den officielle indvielse. Kollapset skyldtes sammenbrud i funderingen, idet betonen ved en fejl ikke blev komprimeret korrekt i bropillernes stålkappe. Entreprenørfirmaet C.T. Winkel, der lod arbejdet udføre på akkord, gik konkurs.

I 2011 til 2012 gennemførte Vejdirektoratet en renovering af først broens underside og derefter overside.

Referencer 

Vejbroer i Danmark
Transport i Farum
Etableret i 1972
Orissa

Orissa er en indisk delstat, som ligger på Indiens nordøstlige kyst. Den har et areal på 155.707 km² og ca. 36,7 millioner indbyggere (2001). Hovedstaden hedder Bhubaneshwar (भुबनेश्वर).
De dominerende sprog er oriya (> 84 %), hindi, urdu, bengali, telugu, malayalam, kannada, punjabi og engelsk.

Geografi 
Orissa grænser til delstaterne Andhra Pradesh, Chhattisgarh, Jharkhand og Vestbengalen, og til Den Bengalske Havbugt.

Historie 
Under det meste af koloniperioden var Orissa en del af Bengalen. Det blev skilt ud ca. år 1900.

Religion 
I byen Puri ligger et af hinduismens mest berømte templer, Jaganatha-templet.

Weblinks 
 Delstatens officielle hjemmeside 

Delstater i Indien
Pondicherry

Pondicherry er et unionsterritorium i Indien. Navnet blev forandret til det mere indiske Puducherry i 2006.

Pondicherry består af fire enklaver i Sydindien: Karikal, Mahé, Yanaon, og hovedstaden Pondicherry. De var de sidste franske kolonier (sammen med Chandernagore i Bengalen) og overgik til Indien i 1954.

Eksterne henvisninger 
 http://pondicherry.nic.in 

Delstater i Indien
Chattisgarh

Chattisgarh – også stavet "Chhattisgarh" – er en indisk delstat. Det var tidligere den østlige del af Madhya Pradesh.

Hovedsproget er Hindi, men Chattisgarhs mundart er ganske særpræget.

Delstater i Indien
Rajasthan

Rajasthan er Indiens største delstat. Hovedstaden er Jaipur.

Historie 

I Rajtiden hed området "Rajputana" og var udgjort af flere snes indiske fyrstedomme, deraf Jaipur, Bikaner, Jodhpur, Kota, Bundi. Abubjerget i Syd-Rajasthan er helligt til Jainismen.

Eksterne henvisninger 

 Officiel hjemmeside for delstatsregeringen i Rajasthan /

Delstater i Indien
Haryana

Haryana er en indisk delstat.

Indtil 1966 var Haryana en del af Indisk Punjab. De to områder blev delt fordi i Punjab er flertalet panjabitalende og sikhtroende, og i Haryana hinditalende og hindutroende. De deler hovedstaden Chandigarh.

Det store indiske bilfirma Marutis hovedkontor er i Gurgaon.

Delstater i Indien
Joe Thornton

Joseph Eric Thornton – i daglig tale blot Joe Thornton – (født d. 2. juli 1979 i London, Ontario, Canada) er en professionel ishockeyspiller der spiller for San Jose Sharks i NHL. Hans foretrukne position på isen er center. Han blev draftet af Boston Bruins som den første spiller overhovedet i 1997. Han begyndte sin NHL-karriere for Boston samme år, men blev midt i sæsonen 2005-2006 tradet til San Jose. Samme sæson blev han NHL's topscorer og han er således den eneste spiller der har vundet pointligaen i en sæson hvor han har spillet for to klubber. Samme sæson blev han også valgt som ligaens mest værdifulde spiller.

Klubber 
 Boston Bruins 1997-2005
 HC Davos 2004-2005 (under NHL's lockoutsæson)
 San Jose Sharks 2005-

Karriere

Meriter 
 2002 — Spillede i NHL´s All-star match
 2003 — Valgt til NHL´s andet All-star hold
 2003 — Spillede i NHL´s All-star match
 2004 — Guld i World Cup
 2005 — VM-sølv
 2006 — Art Ross Trophy
 2006 — Hart Memorial Trophy

Ishockeyspillere fra Canada
NHL-spillere
Boston Bruins
San Jose Sharks
Deltagere for Canada ved vinter-OL 2006
Deltagere for Canada ved vinter-OL 2010
Olympiske mestre fra Canada
Daman og Diu

Daman og Diu er et unionsterritorium i den vestlige del af Indien.

De to områder, byen Daman og øen Diu, var portugisiske kolonier, der blev overtaget af Indien i 1961 sammen med Goa. 

De tre områder blev styret i fællesskab, indtil Goa blev en delstat i 1987.

Delstater i Indien
Himachal Pradesh

Himachal Pradesh er en delstat i Indien med 6.856.509 indbyggere (2011).

Hovedstaden er Shimla, Britisk Indiens sommerhovedstad; det kaldtes "Simla" dengang.

Delstaten blev dannet efter Indiens uafhængighed og består af dele of Punjab og indiske småfyrstendømmer som Chamba, Kangra, og Kulu.

Byen Dharamsala er den eksilerede Dalai Lamas hjem.

Delstater i Indien
Havenisse

Havenisser er en form for havepynt. Oftest brugt som julepynt, og ses derfor oftest til jul. Havenisser er ofte lavet af ler eller porcelæn, hvor de derpå er malet i nissefarver. 

Havenisser er ofte et yndet mål for havenissetyve.

De bliver brugt som "have"-pynt (Derfor navnet) i folks haver på placeringer som ligger ud til vejen, hvor andre folk kan se dem.

Havenisser (på tysk Gartenzwerge) har deres oprindelse i Tyskland, hvor de er langt mere udbredte end i andre lande, og her er de et helårsfænomen.

Eksterne henvisninger 

Artikel om havenissetyv

Hobby
Julepynt
Pyntning
Microsoft Outlook

Microsoft Outlook er en e-mailklient lavet af Microsoft og er en del af Microsoft Office-systempakker.

Outlook har mange forskellige funktioner herunder Kalender, Notater, Journaler og Adressekartotek, selvom det ofte bruges alene, er det designet til at arbejde sammen med Microsoft Exchange Server, hvilket skaber en række fordele for firmaer.

Versioner 
Microsoft Outlook har været produceret i stribevis af år som vist nedenfor i tabellen:

Outlook Express 
Microsoft Outlook har siden Office 2000, fået en mere og mere prominent rolle og prøvet at overtage markedet fra den gratis Outlook Express som følger med Internet Explorer indtil Internet Explorer v. 7
Herunder ændrede Hotmail deres krav til email klienter, så Outlook Express ikke længere blev accepteret når man prøvede at hente sine Email. Brugere var derved tvunget til at skifte til brugen af Microsoft Outlook.

Outlook Express blev med udgivelsen af Windows Vista udskiftet med Windows Mail. I Windows 7 vil Windows Live så blive erstattet af Windows Live Mail, og det vil ikke følge med installationen, men skal hentes efter eget initiativ.

Eksterne henvisninger 
Microsoft Office Outlook 2007 product overview
Officielle Microsoft Outlook website
Outlook Developer Portal

Outlook
E-mailprogrammer
Tajmuras Mamsurov

Tajmuras Dsambekovitj Mamsurov (Russisk: Таймура́з Джамбе́кович Мамсу́ров; født 13. april 1954 i Beslan) er en russisk civilingeniør, politiker og nuværende præsident for den russiske republik Nordossetien. Han tog over fra Aleksandr Dsasokhov, som frivilligt trådte tilbage den 31. maj 2005.

Tajmuras Mamsurov er gift og har fire børn; en søn og tre døtre.

Eksterne henvisninger 
 Kort biografi, Lenta, 13. oktober 2006 

Ossetere
Politikere fra Rusland
Clankamp.dk

Clankamp.dk var en af Danmarks største e-sport-sider med henblik på Counter-Strike 1.6. 
Clankamp.dk var Danmarks største clandatabase og bl.a. arrangør af CK-LAN.

Clankamp.dk har eksisteret siden 2004, og har siden da udviklet sig meget. 
I 2007 afviklede clankamp.dk sit første LAN-event, hvor 330 deltagere var med. Der blev dystet i counter-strike 1,6 i en A, B og C turnering.

Efter at have været nede i 2 år, er clankamp.dk kommet op igen i år 2010 med et nyt moderne website, og med nye kræfter. Nu fokusere de på både Counter-strike 1.6 og Counter-strike Source på lige fod.

Computerspilshjemmesider
Ecclesia Gnostica Catholica

Ecclesia Gnostica Catholica (Den Gnostisk-Katolske Kirke), normalt forkortet som E.G.C., er den kirkelige gren af Ordo Templi Orientis, oprindeligt tænkt som stammende fra de franske gnostiske kirker, men denne historiske forbindelse er tvivlsom.

Det centrale arbejde i E.G.C. er den, af Aleister Crowley skrevne messe eller "gudstjeneste" kaldet "Den Gnostiske Messe" (Liber XV). Ceremonien gør brug af både en præst og en præstinde, og kan opfattes som en kirkelig ceremoni for tilhængere af Thelema, en semi-religiøs og filosofisk trosretning med tilhængere i store dele af den vestlige verden.

Okkultisme
Beslan-mødre

Beslan-mødre (Russisk: Матери Беслана) også Beslans mødre og Komitéen Beslans Mødre er en støttegruppe for forældre, der har mistet børn under terrorangrebet i Beslan mod en skole i den sydrussiske republik Nordossetien. Mindst 334 civile blev dræbt under angrebet, herunder 186 børn.

Susanna Dudijeva er formand for gruppen der I 2006 havde over 200 medlemmer. I 2005 valgte omkring 30 medlemmer under anførsel af Ella Kesajeva at forlade Beslan-mødre, for at starte en anden gruppe Beslans Stemme – denne anses for noget mere radikal end Beslan-mødre.

Aktiviteter 
Beslan-mødre blev dannet den 25. februar 2005 som reaktion på hvad medlemmerne anså som de russiskes sikkerhedsstyrkers uduelighed og overdrevent brug af magt under redningsaktionen. Komitéen har også undersøgt anklager om forsømmelighed og korruption blandt det lokale nordossetiske politiske lederskab, i særdeleshed mod republikkens tidligere præsident Aleksandr Dzasokhov, som komitéen krævede trak sig tilbage – hvilket han gjorde den 31. maj 2005.

Komitéen har udtalt sig i meget kritiske vendinger om den russiske præsident Vladimir Putin, som de beskylder for at have forsøgt at skjule de egentlige omstændigheder for terroraktions forløb. Beslan-mødre mødtes med Putin i Moskva den 1. september 2005. Ifølge Besland-mødre, så havde terroristerne gjort brugt våben og forsyninger som havde været gemt under gulvet i skolen før angrebet startede, hvilke ifølge dem peger i retning af medskyldige på skolen eller byens myndigheder.

Under retssagen mod den eneste overlevende gidselstager, Nurpasji Kulajev, talte Beslan-mødre for en genindførelse af dødsstraffen. Efter aftale mellem Boris Jeltsin og Europarådet har Rusland siden 1996 haft et moratorium på eksekvering af dødsstraf, hvorved dommen ikke formelt er afskaffet men alle dødsstraffe automatisk bliver omstøbt til fængsel for livstid. Putin har flere gange udtalt, at han er imod genindførelsen af dødsstraf, og Nurpasji Kulajev blev i sidste ende dømt til livsvarigt fængsel.

I juli 2007 frigav Beslan-mødre en hidtil ukendt videooptagelse af de sidste minutter der ledte op til det endelige opgør med terroristerne. Ifølge Beslan-mødre viser videoen at det var russiske styrker der startede skyderierne.

Grabovoj 
I september 2005 var nogle af medlemmerne af komitéen, inklusiv Susanna Dudijeva, involveret i en rodet affære med den selvudråbte healer og mirakelmager Grigorij Grabovoj, som havde lovet dem at han kunne genoplive deres dræbte børn – for en stor sum penge. Komitéen har siden forsagt som en bedrager og charlatan og hans forretninger som et forsøg på at diskreditere Beslan-mødre. Grabovoj blev officielt anklaget for bedrageri i april 2006.

Se også 
 Beslans Stemme

Referencer

Eksterne henvisninger 
 Officel internetside for Beslan-mødre , Sidst tilgået 7. september 2007. 
 Golos Beslana (Beslans Stemme). Sidst tilgået 7. september 2007. 
 Pravda Beslana (Sandheden om Beslan) (er ikke relaterede til avisen pravda). Sidst tilgået 7. september 2007. 

Terrorangrebet i Beslan
Ngo'er
Internationale solidaritetsbevægelser
Wiener Moderne

Wiener Moderne betegner et tidsrum fra omkring 1890 til 1910. I denne periode har kulturen i Wien haft stor indflydelse på resten af Europa både hvad angår filosofi, litteratur, musik, kunst, design og arkitektur.

Særtræk 
Specielt på Ringstraße i Wien ligger en række bygninger, hvis arkitektur går ind under betegnelsen.

Stilperioder
Hønsestrik

Hønsestrik er en betegnelse for en strikkestil fra 1970'erne.

Navnet kommer fra tre bøger af Kirsten Hofstätter. Den første fra 1973 kaldte hun i begyndelsen for Strikkemanifestet. Hendes forlægger henviste hende til at få den udgivet på et venstreorienteret forlag, og hun henvendte sig derfor til forlaget Røde Hane. Men de fandt ikke bogen seriøs nok til at ville udgive den. Kirsten Hofstätter besluttede derfor at udgive bogen på sit eget forlag, som hun kaldte Røde Høns i opposition til Røde Hane og med ironisk distance til opfattelsen af kvinder som en flok høns. Efter råd fra Røde Hane ændrede hun dog forlagets navn til Hønsetryk og kaldte bogen Hønsestrik.

Bøgernes budskab var at bryde med de stramme strikketraditioner og normer og at gøre strikningen mere tilgængelig for alle. Hofstätter opfordrede til, at alle kunne og burde strikke som de ville. Der var ikke nogle krav til bestemte gentagelser af mønsterkombinationer, hvilket førte til produktion af en masse farvestrålende og fantasifulde trøjer. I 1978 kom en engelsk udgave., også skrevet af Kirsten Hofstätter.

Hønsestrikbøgerne havde et kvindepolitisk formål, som bl.a. er symbolet på 68-generationens oprør mod normer, og særlig blandt kvindesagskvinderne i 1970'erne var hønsestrik populært::
 Hønsestrik er et OPRÅB mod garnfirmaerne, der nægter af udlevere en strikkeopskrift, uden at man samtidig køber det garn der anbefales til opskriften!
 Hønsestrik er et OPGØR med de sædvanlige strikkebøger, der altid angiver et bestemt garnfabrikat til hver opskrift!
 Hønsestrik er et OPRØR mod de fastlåsende opskrifter, der ikke får strikkere til at digte og fantasere i strikketøjet!

Hønsestrik udføres normalt i naturmaterialer, gerne uld og det anbefales at anvende restegarn. Det er bedst at udføre denne form for strikning på rundpinde, da det ikke er let at strikke mønstre frem og tilbage. Farverne må gerne være sådanne, som traditionelt «ikke passer sammen». Det er ikke usædvanligt at strikke navne eller «statements» ind i strikketøjet.

Der er ingen engelsk oversættelse af udtrykket "hønsestrik", men den amerikanske kunstner Lisa Anne Auerbach er blevet inspireret deraf og har kaldt det "Chicken Strikken". Ved årsskiftet 2012-2013 havde hun en stor udstilling i Malmø kunsthal, med 25 trøjer designet med inspiration fra hønsestrik.

 
 Galleri 

 Litteratur 
  Hønsestrik  Hønsestrik 2  Hønsestrik 3''

Kilder og ekstern henvisning 

Strikning
Kulturteknik
Gorik Gardeyn

Gorik Gardeyn (født 17. marts 1980) er en belgisk tidligere professionel cykelrytter.

Eksterne henvisninger  

 

Mandlige cykelryttere fra Belgien
Michał Gołaś

Michał Golas (født 29. april 1984) er en tidligere polsk professionel cykelrytter.

Eksterne henvisninger 

Mandlige cykelryttere fra Polen
Cykelryttere ved sommer-OL 2012
Cykelryttere ved sommer-OL 2016
Deltagere for Polen ved sommer-OL 2012
Deltagere for Polen ved sommer-OL 2016
Østrigs delstater

Østrigs delstater har længe haft en vis selvstændighed, som gjorde og gør dem til mere selvstændige enheder end blot administrationsdistrikter.

Fra og med grundloven fra 1920 er Østrig en føderation. Dens delstater hedder Bundesländer ("forbundslande") og har stor selvstændighed med egne lovgivende delstatsparlamenter (Landtage) og delstatsregeringer (Landesregierungen). Formanden for regeringen kaldes Landeshauptmann/-frau.

Statistik 
 Indb./km² = Befolkningstæthed (Indbyggertal/km²)

Politik

Historie

Kilder
Jeremy Hunt (cykelrytter)

Jeremy Hunt (født 12. marts 1974) er en britisk tidligere professionel cykelrytter.

Eksterne henvisninger

Mandlige cykelryttere fra England
Herning Hawks

Herning Hawks AFC er en amerikansk fodboldklub, som blev stiftet i 1988

Holdet har spillet Mermaid Bowl 3 gange og vundet en enkelt, nemlig Mermaid Bowl II. 

Holdet er lige nu i en opbygninsperiode. Efter sæsonen i 2004 valgte mange bærende kræfter på holdet at skifte til Triangle Razorbacks. Holdet blev udsat for massiv spillerflugt, og det endte med, at Herning trak sig fra Nationalligaen efter en målscore efter de første 2 kampe på: 0-110. 

Herning kom dog stærkt tilbage og vandt i 2007 Elming Bowl (finalen i 9-mandsudgaven af amerikansk fodbold). Herning rykkede dermed op i 1. div. til sæsonen 2008, hvor klubben også vil være i 2009.

Grundet mange nye spillere har Herning Hawks valgt at spille 2010-sæsonen i 2. Division, hvor de håber på succes og oprykning.

Eksterne henvisninger 
 Herning Hawks officielle hjemmeside

Hawks
Amerikansk fodbold i Danmark
Etableret i 1988
Beslans Stemme

Beslans Stemme (Russisk: Голос Беслан) er en støttegruppe for forældre og andre der har mistet børn eller pårørende under terrorangrebet i Beslan mod en skole i den sydrussiske republik Nordossetien. Mindst 334 civile blev dræbt under angrebet, herunder 186 børn.

Beslans Stemme er oprindeligt startet som en udbrydergruppe af den anden støttegruppe Beslan-mødre af en gruppe på ca. 30 medlemmer der var uenige i den gamle gruppes linje. Ella Kesayeva er formand for Beslans Stemme.

Politiske aktiviteter 
Beslans Stemme har krævet en international undersøgelse ind i omstændighederne omkring terrorangrebet i Beslan og opfordret Den Europæiske Union og Europa-Parlamentet til at hjælpe med at stable en sådan på benene. Beslans Stemme har videre opfordret USA til at stille satellitfotografier af skolen under angrebet til rådighed for sådan en undersøgelse. Gruppen har også opfordret en række private journalister som har noget materiale om angrebet, til at offentliggøre det.

Mellem den 9. og 19. februar 2006 holdt 10 medlemmer af Beslans Stemme en ti-dage lang sultestrejke for på den måde at prøve at opmærksomhed bag deres påstande om at myndighederne skjuler sandheden om angrebet mod skolen i Beslan. Den 22. februar 2006 mødte medlemmer af Beslans Stemme med FNs flygtningehøjkommissær Louise Arbour.

Se også 
 Beslan-mødre

Eksterne henvisninger 
 Voice of Beslan homepage. Sidst tilgået 9. oktober 2007. 
 Arbour visits Beslan, Eurasia Daily Monitor, 23. februar 2006. Sidst tilgået 9. oktober 2007. 
 Underskriftsindsamling til støtte I sultestrejken . Sidst tilgået 9. oktober 2007. 
 Opråb af Beslans Stemme, 30. november 2005. Sidst tilgået 9. oktober 2007. 

Terrorangrebet i Beslan
Ngo'er
Internationale solidaritetsbevægelser